_:nb696f5ff976e4a41a471a63339767d2axb0
<http://schema.org/articleBody>
"Furgoneta batek txirrindulari talde bat harrapatu du gaur Eibarren (Gipuzkoa) eta denak, zazpi txirrindulari, zauritu dira, bat larri, Eusko Jaurlaritzako Segurtasun Sailak jakinarazi duenez.\nEzbeharra 09:40ean jazo da, N-634 errepidean, Gipuzkoako udalerrian, Donostiako noranzkoan.\nErzaintzak azaldu duenez, Renault master furgoneta batek harrapatu egin ditu txirrindulariak. Osasun zerbitzuak, suhiltzaileak, Ertziantza eta Udaltzaingoa bertaratu dira. \nZaurituetako bat larri eraman dute Donostia Ospitalera, helikopteroz. Beste seiak Mendaroko eta Galdakaoko ospitalerara eraman dituzte anbulantziaz. \nHain justu, tarte batez itxita egon da errepidea, helikopteroak lur har zezan.\nTxirrindulari guztiak Ermuko Txirrindularitza Elkarteko kideak dira, eta denak 60 urtetik gorakoak. Horietako batek Radio Euskadin azaldu duenez, Olarreagako tunelean zihoazen errei geldoan, furgoiak harrapatu dituenean; dirudienez, ez ditu ikusi.\nErrepidea itxi behar izan dute helikopteroak lur hartu ahal izateko, eta Ertzaintza arduratu da zirkulazioa erregulatzeaz, auto-ilarak sortu baitira. Eguerdiko 12ak pasata, zirkulazioa berrezarri da.\nErtzaintzak ikerketa abiatu du trafiko-istripua argitzeko.\n"
<https://www.eitb.eus/eu/albisteak/gizartea/osoa/8350752/zazpi-txirrindulari-zauritu-dira-bat-larri-eibarren-furgoneta-batek-harrapatuta/>